Diari Oficial de la Generalitat Valenciana


Sumari del DOGV 3177, del 05-02-1998 (1998/684)

RESOLUCIÓ de 9 de desembre de 1997, dictada pel director general d'Interior, per la qual s'extingeix la Fundació Limosnas Doctor Muñoz Izquierdo.
-------------------------------------------------------------------------------------------------------------------------------------------------

### Dades del document

Número de DOGV
:   3177

Data del DOGV
:   05-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/684


Data del document
:   09-12-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de data 9 de desembre de 1997, dictada pel director general d'Interior, per la qual s'extingeix la Fundació Limosnas Doctor Muñoz Izquierdo. [1998/X684]
  
Vist l'expedient d'extinció de la fundació - Limosnas Doctor Muñoz Izquierdo, Patriarca de les Indias, resulten els següents,
  
Fets
  
El dia 16 de setembre de 1996, el Sr. Eduardo Arnau Sanchis, com a patró de la Fundació ?Limosnas Doctor Muñoz Izquierdo, Patriarca de les Indias, presentà escrit sol·licitant l'extinció de la Fundació. La citada sol·licitud es basa en la impossibilitat d'abastar la finalitat fundacional d'aquesta, per tindre un patrimoni exigu. Es proposa per part del Patronat que el destinatari dels béns i drets resultants de la liquidació siga la Fundació inscrita en el Registre de Fundacions de la Comunitat Valenciana amb el número 27(V), denominada ?Institución Benéfica del Excmo. Sr. Patriarca de les Indias.
  
La Fundació Limosnas Doctor Muñoz Izquierdo va ser classificada com de beneficència particular el 7 de desembre de 1932, pel Ministeri de la Governació. Les finalitats de l'esmentada institució eren donar almoines i satisfer gratuïtament les necessitats dels pobres.
  
Fonaments jurídics
  
1. Aquesta Direcció General és competent per a la tramitació i resolució d'aquest expedient, en virtut del que disposa el Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència.
  
2. En l'article 29 c) de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, s'estableix que les fundacions s'extingiran quan siga impossible la realització de la seua finalitat fundacional. Per a això, segons allò que s'ha disposat en l'article 30 p2 del mateix text legal, caldrà l'acord del Patronat.
  
3. Atesa la nul·la liquiditat i rendibilitat del patrimoni, és impossible el compliment de les finalitats fundacionals. Vist no ser, pel mateix motiu, viable la modificació d'estatuts.
  
4. A l'empara del que disposen els articles 31 i 42 de la Llei 30/1994, de 24 de novembre, de Fundacions, és procedent la destinació proposada pel Patronat de la Fundació.
  
Vistos els preceptes legals citats i altres generals de pertinent aplicació, resolc:
  
Primer
  
Extingir la fundació «Limosnas Doctor Muñoz Izquierdo ?, inscrita en el Registre de Fundacions de la Comunitat Valenciana, amb el número 188(v), i obrir el procediment de liquidació, a realitzar per l'òrgan de govern de la Fundació, acordant-se que el producte d'allò liquidat s'integrara en el patrimoni de la Fundació ?Institución Benéfica del Excmo. Sr. Patriarca de las Indias, inscrita en el Registre de Fundacions de la Comunitat Valenciana amb el número 27(V).
  
Segon
  
Ordenar la inscripció de l'extinció en el Registre de Fundacions.
  
Tercer
  
Ordenar que es demane dictamen de la Comissió del Protectorat respecte al procediment de liquidació.
  
Notifiqueu aquesta Resolució, que no posa fi a la via administrativa, amb l'advertència que contra aquesta es pot interposar recurs ordinari davant d'aquest mateix òrgan o davant del conseller de Presidència en el termini d'un mes, comptador des de la data de la seua notificació.
  
València, 9 de desembre de 1997.- El director general d'Interior: José López Garrido.